**INSTRUCȚIUNE PENTRU OFERTANŢI**

**Licitație deschisă pentru selectarea unei companii pentru realizarea studiului calitativ (Accesul la medicamente în R. Moldova prin prisma listei medicamentelor compensate, în percepția beneficiarilor )**

Centrul pentru Politici și Analize în Sănătate (Centrul PAS), în cadrul proiectului “Sporirea accesului populației la medicamente”,Contract de Grant nr. 14769din 06.11.2017, lansează licitația deschisă pentru selectarea unei companii pentru realizarea studiului calitativ „Accesul la medicamente în R. Moldova prin prisma listei medicamentelor compensate, în percepția beneficiarilor”.

**Termenul limită de prezentare a dosarului: 1 octombrie 2018 , ora 15,00**

**Context**

Centrul pentru Politici și Analize în Sănătate (Centrul PAS) este în curs de implementare a proiectului „Sporirea accesului populaţiei la medicamente” finanțat de Fundaţia Soros – Moldova/Programul Sănătate Publică. Scopul proiectuluieste de a promova și contribui la îmbunătățirea implementării în RM a unei Liste Naţionale de Medicamente Esenţiale (LNME) ajustată la Lista Medicamentelor Esenţiale a Organizației Mondiale a Sănătății și a unei Listei de medicamente Compensate conformă cu LNME în cadrul unui mecanism transparent, holistic, și fezabil de evaluare, includere/excludere a medicamentelor în lista celor compensate în cadrul sistemului de asigurare medicală obligatorie. Proiectul își propune să evalueze mecanismul de evaluare, includere/excludere a medicamentelor în lista celor compensate în cadrul sistemului de asigurare medicală obligatorie. Obiectivele specifice pentru această componentă sunt a) analiza cadrului de reglementare a procesului de introducere/excludere a acestora în Lista medicamentelor compensate și eliberare pacienților prin prisma exhaustivității reglementării procesului de depunere și examinare a cererilor, abordării evidențelor în luarea deciziilor, calității, transparenței, , și b) în percepția populației și actorilor cheie din sistemul de sănătate. Pentru a înțelege perceperea schimbărilor, progreselor si provocărilor, de către profesioniștii din sănătate, prestatorii serviciilor de sănătate, agenților economici – solicitanți de includere a medicamentelor în lista celor compensate din fondurile AOAM, privind mecanismul de evaluare, includere/excludere a medicamentelor în lista celor compensate în cadrul sistemului de asigurare medicală obligatorie, dar și de către beneficiarii de medicamente compensate, proiectul va realiza o cercetare calitativă a opiniei tuturor actorilor menționați mai sus.

**Scopul studiului** este de a identifica cele mai relevante obiecții și insatisfacții ale beneficiarilor de medicamente compensate, pentru tratament în condiții de ambulator, în raport cu sistemul compensare a medicamentelor în cadrul asigurării obligatorii de asistență medicală.

**Obiectivele de bază ale studiului sunt**:

1. Definitivarea de comun cu Centrul PAS a Ghidurilor de interviu pentru focus-grup și ghidurile pentru interviu aprofundat.
2. Pre-testarea ghidurilor de interviu pentru focus grup și a ghidurilor pentru interviu aprofundat.
3. Definitivarea versiunii finale a ghidurilor de interviu pentru focus-grup și a ghidurilor pentru interviu aprofundat, in rezultatul pre-testării, în comun cu Centrul PAS.
4. Realizarea a 5 focus-grupuri cu populația din zonele rurale și urbane. Grupurile vor avea 8-10 participanți si vor cuprinde următoarele categorii:
   1. părinții copiilor cu vârsta 0-18 ani;
   2. persoane cu diabet zaharat;
   3. persoane cu hipertensiune arterială;
   4. persoane care au beneficiat de tratamentul episodic în sala de tratamente/staționar de zi, cabinete de proceduri și la domiciliu al unor maladii;
   5. persoane si/ sau părinții copiilor cu mucoviscidoza.
5. Realizarea a23 interviuri aprofundate cu:
   1. (7) Funcționari din cadrul Ministerului Sănătății, Muncii și Protecției Sociale, Companiei Naționale de Asigurări în Medicină, Agenției Medicamentului și Dispozitivelor Medicale, reprezentanți Consiliului pentru medicamente compensate din fondurile asigurării obligatorii de asistență medicală din MSMPS, Secretariatul pentru medicamente compensate din fondurile asigurării obligatorii de asistență medicală, două Comisii de specialitate ale MSMPS;
   2. (4) Manager de instituție de asistență medicală primară din localitate urbană mare, urbană mică, localitate rurală mare și mică;
   3. (4) Medic de familie din localitate urbană mare, urbană mică, localitate rurală mare și mică;
   4. (4) Agent economic – solicitant de includere a medicamentelor în lista celor compensate din fondurile AOAM;
   5. (4) Farmacist diriginte din farmacia, din sectorul public și din sectorul privat, contractată de CNAM pentru eliberarea medicamentelor compensate.

**Modalitatea de expediere a ofertelor**

**Compania care înaintează oferta trebuie să corespundă următoarelor criterii ce atestă calificarea și experiența necesară pentru executarea contractului:**

**Experiența generală:**

* Cel puțin trei ani de experiență în organizarea cercetărilor sociologice la nivel naţional;
* Experiență anterioară în efectuarea cercetărilor în domeniul social.

**Experiența specifică:**

* Experiența anterioară în realizarea de cercetări sociologice în domenii de sănătate sau sociale: minimum două misiuni cu caracter similar;
* Experiență anterioară de analiză a informației colectate şi de elaborare a rapoartelor.

**Experiența profesională, personalul-cheie:**

* personal calificat, cu experiență generală în desfășurarea cercetărilor calitative;  
  minimum 1 persoană cheie (sociolog) care urmează să fie alocată pentru sarcinile solicitate;
* experiența personalului în minimum două misiuni similare în trecut;
* disponibilitatea operatorilor de interviu aprofundat și de focus-grupuri calificați locali;
* capacitatea dovedită de a efectua, cercetare calitativă și raportare;
* competență de a realiza interviurile aprofundate și focus-grupurile în limba română.

**Oferta tehnică va include:**

* Descrierea metodologiei propuse pentru realizarea studiului.
* Graficul activităţilor cu date concrete şi rezultatele aşteptate.
* Lista cercetărilor sociologice efectuate în ultimii 5 ani de organizaţie la nivel naţional.
* CV-urile experţilor calificaţi care vor fi implicaţi în pregătirea, colectarea, monitorizarea procesului de cercetare şi analiza datelor colectate.

**Oferta financiară** va include date privind **suma solicitată în MDL** pentru efectuarea studiului, fiind anexat şi bugetul detaliat (care va conține toate cheltuielile planificate ale cercetării).

Oferta dumneavoastră trebuie să fie valabilă timp de patruzeci și cinci (45) zile de la data limită pentru depunerea ofertelor.

**ATENŢIE:** **Oferta tehnică și oferta financiară** se vor sigila în **plicuri separate**.

Pe fiecare plic se va include următoarea informaţie:

Numele, adresa şi datele de contact ale ofertantului,

numărul de referinţă al concursului - 01/MS-FS/2018

Tip ofertă: ***financiară***sau***tehnică***

În atenţia Captaciuc Cezar

Adresa: Str. V. Alecsandri 99/1 MD- 2012

Chişinău, Republica Moldova

Telefon: +373 22 22 63 43 ext. 111; Fax: +373 22 22 63 87

Se acceptă oferte primite prin poştă, curier, aduse direct la Centrul pentru Politici și Analize în Sănătate, Mun. Chișinău, str. V. Alecsandri 99/1, MD-2012, Republica Moldova, sau primite prin e-mail, în condiţia în care oferta financiară şi cea tehnică sunt transmise în mesaje separate.

În cazul ofertelor expediate prin e-mail, în câmpul subiect se va indica următorul text: Licitație deschisă nr. 01/MS-FS/2018 ofertă tehnică/financiară. Ofertele prin e-mail vor fi expediate în atenția D-lui Captaciuc Cezar - Coordonator Procurări, e-mail: [cezar.captaciuc@pas.md](mailto:cezar.captaciuc@pas.md)

**Evaluarea Ofertelor: Considerații de Calitate și Cost**

Evaluarea ofertelor se va efectua în două etape: în primul rând - evaluarea calității, iar în al doilea rând - evaluarea costurilor. Evaluatorii ofertelor tehnice nu trebuie să aibă acces la ofertele financiare, până în momentul în care evaluarea tehnică este finalizată. Ofertele financiare se vor deschide ulterior.

**Evaluarea Calității**

1. Centrul PAS va evalua fiecare propunere tehnică luând în considerare mai multe criterii: (a) calificarea și experiența necesară pentru executarea contractului (b) calitatea metodologiei propuse, (c) calificările și experiența personalului-cheie propus pentru sarcină.

Ponderile propuse pentru propunerile tehnice și financiare sunt prezentate mai jos.

Punctajul pentru oferta tehnică se va calcula după următorul barem:

1. Relevanța metodologiei propuse și conformitatea ei la termenii de referință – 40 puncte
2. Experienţa profesională a persoane-cheie ce for fi implicate în procesul de prestare a serviciilor – 60 puncte

**Total:** 100 puncte

Scorul tehnic (St) minim necesar pentru a fi acceptat pentru evaluarea financiară este de: **75 puncte**

1. Centrul PAS va revizui calificările și experiența companiilor, descrise în oferta tehnică, care trebuie să fie corecte, complete și semnate de către candidat.
2. Centrul PAS va evalua fiecare ofertă în baza gradului de adaptare la ToR. O propunere poate fi considerată necorespunzătoare și va fi respinsă la această etapă, în cazul în care nu corespunde aspectelor importante din ToR.

**Evaluarea Costului**

1. Centrul PAS va anunța simultan toți consultanții despre data, ora, și locul stabilit pentru deschiderea ofertelor financiare și va prezenta punctele tehnice oferite fiecărui consultant. Data de deschidere va fi stabilită în așa mod încât consultanții să dispună de suficient timp pentru a-și planifica participarea la deschiderea ofertelor financiare. Doar ofertele financiare ale consultanților care întrunesc punctajul minim de calificare pentru calitate sunt deschise în mod public, în prezența reprezentanților consultanților care doresc să participe. Numele consultantului, punctele tehnice, și prețurile propuse vor fi citite cu voce tare și înregistrate în momentul deschiderii ofertelor financiare. Centrul PAS va anunța consultanții ale căror oferte nu au întrunit punctajul minim de calificare sau nu au corespuns CDO și TOR, iar ofertele financiare ale acestora vor fi returnate nedeschise după semnarea contractului. De asemenea, Centrul PAS va pregăti procesul verbal al deschiderii publice a ofertelor.
2. Centrul PAS va examina ofertele financiare. În cazul în care există erori aritmetice, acestea vor fi corectate.
3. În scopul evaluării, "costul" va include toate taxele și impozitele, inclusiv contribuțiile patronului, plătite pentru prestări servicii în Republica Moldova.

**Formula de determinare a scorului financiar**

Formula de calcul al ofertei financiare

**Variabile:**

**∑ oferta** – suma propusă în ofertă financiară;

**∑ max** – suma propusă în cea mai mare ofertă financiară;

**∑min**  – suma propusă în cea mai mică ofertă financiară;

**Pfin\_max** – valoarea maximă a ofertei financiare (% ofertei financiare) din punctajul total;

**Pteh\_max** – valoarea maximă ofertei tehnice (% ofertei financiare) din punctajul total

**Punctaj total max = Pteh\_max + Pfin-max;**

**K = (∑ max - ∑min) / Pfin\_max;**

**∆ = ∑max / K – Pfin\_max**

**Punctaj oferta financiară = Pfin\_max – (∑oferta / K - ∆).**

**Contractul va fi atribuit în baza următoarelor criterii:**

**Punctajul total se obține prin ponderarea scorurilor de calitate și de cost și suma acestora. Raportul dintre calitatea propunerii tehnice și costul serviciilor va fi de 70% pentru propunerea tehnică și 30% pentru propunerea financiară.**

**Negocieri și Atribuirea Contractului**

1. Negocierile vor prevedea discuții privind TOR, metodologia, echipa, contribuțiile Centrul PAS, precum și condițiile speciale ale contractului. Aceste discuții nu trebuie să modifice în mod substanțial TOR-ul original sau termenii contractului, și nici calitatea produsului final, costul acestuia, sau să afecteze relevanța evaluării inițiale. TOR-ul final și metodologia convenite vor fi introduse în secțiunea „Descrierea serviciilor” din contract.
2. În cazul în care candidatul selectat este o companie / firmă, atunci nu ar trebui să i se permită să înlocuiască experții cheie. Excepție sunt cazurile în care ambele părți convin că întârzierea nejustificată în procesul de selecție face imposibilă evitarea unei astfel de substituții sau că aceste schimbări sunt cruciale pentru a îndeplini obiectivele sarcinii. Dacă nu este acest caz și dacă se constată faptul că experții au fost incluși în ofertă fără confirmarea prealabilă privind disponibilitatea acestora, candidatul poate fi descalificat, iar procesul continuat cu următorul candidat clasat. Experții propuși pentru substituție trebuie să dețină calificări egale sau mai bune decât experții cheie propuși inițial.
3. În cazul în care negocierile eșuează în a conveni asupra unui contract acceptabil, Centrul PAS va înceta negocierile și va invita următorul candidat clasat pentru negocieri. Consultantul va fi informat cu privire la motivele încetării negocierilor. Odată ce negocierile sunt începute cu următorul candidat clasat, (Unitatea de implementare) nu va relua negocierile anterioare.

**Conflict de Interese**

1. Politicile Centrului PAS solicită consultanților să furnizeze opinii profesioniste, obiective și imparțiale și să țină cont în orice moment de interesele supreme ale clientului, fără nicio considerație pentru activitatea de viitor, și că, prin consultanța oferită vor evita conflictele cu alte sarcini și/sau propriile interese profesionale/corporative. Consultanții nu vor fi angajați pentru nicio misiune care ar putea fi în conflict cu obligațiile anterioare sau curente ale acestora către alți clienți, sau care i-ar putea plasa în imposibilitatea de a efectua sarcina în interesul superior al Centrului PAS. Fără a se limita la condițiile de renunțare, consultanții nu vor fi angajați în circumstanțele expuse mai jos:
2. Conflict între activitățile de consultanță și achizițiile de bunuri, lucrări sau servicii (altele decât serviciile care fac obiectul acestor Proceduri): O companie care a fost contractată de către Centrul PAS pentru a furniza bunuri, lucrări sau servicii (altele decât serviciile de consultanță prevăzute de aceste Proceduri) pentru un proiect, și fiecare dintre afiliați acesteia, vor fi excluși de la prestarea serviciilor de consultanță legate de aceste bunuri, lucrări sau servicii. Și invers, o companie angajată să ofere servicii de consultanță pentru a pregăti sau a pune în aplicare un proiect, și fiecare dintre afiliații acesteia, va fi descalificată pentru furnizarea ulterioară a unor bunuri, lucrări sau servicii (altele decât serviciile de consultanță prevăzute de către aceste Proceduri), care rezultă din sau sunt în legătură directă cu serviciile de consultanță oferite de companie.
3. Conflict între sarcinile de consultanță: Nici consultanții (inclusiv personalul acestora și sub-consultanții), nici oricare dintre afiliații acestora nu vor fi angajați pentru vreo sarcină care, prin natura sa, poate fi în conflict cu o altă misiune a consultanților. Spre exemplu, consultanții angajați să pregătească proiectarea inginerească pentru un proiect de infrastructură nu trebuie să fie angajat să presteze o evaluare independentă de mediu pentru același proiect; iar consultanții care asistă un client în privatizarea activelor publice nu are dreptul nici să cumpere, nici să recomande cumpărătorilor astfel de active. În mod similar, consultanții angajați pentru a pregăti Termenii de Referință (TOR) pentru o sarcină nu vor fi angajați pentru a realiza sarcina în cauză.
4. Relația cu personalul Centrului PAS: Consultanții (inclusiv personalul acestora și sub-consultanții), care au o relație de afaceri sau de familie cu un membru al personalului Centrului PAS (sau cu personalul agenției implementatoare, sau al unui beneficiar al grantului), care sunt implicați în mod direct sau indirect în oricare din următoarele etape: (i) pregătirea TOR a contractului, (ii) procesul de selectare pentru un astfel de contract, sau (iii) supravegherea unui astfel de contract, nu pot beneficia de un contract, cu excepția cazului în care conflictul care rezultă din această relație a fost rezolvat într-un mod acceptabil pentru Centrul PAS pe tot parcursul procesului de selectare și executare a contractului.